Diari Oficial de la Generalitat Valenciana


Sumari del DOGV 6787, del 01-06-2012 (2012/5338)

RESOLUCIÓ de 15 de maig de 2012, de la Conselleria de Presidència, per la qual s'aprova la constitució de l'agrupació dels ajuntaments d'Eslida, Alcudia de Veo i Aín per al sosteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/5338


Data del document
:   15-05-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 de maig de 2012, de la Conselleria de Presidència, per la qual s'aprova la constitució de l'agrupació dels ajuntaments d'Eslida, Alcudia de Veo i Aín per al sosteniment en comú del lloc de secretaria. [2012/5338]  
Els ajuntaments d'Alcúdia de Veo i Aín, per mitjà d'acords plenaris adoptats en les sessions de 26 i 30 de setembre de 2011 respectivament, van acordar, amb un informe previ de la secretaria, amb el vot favorable de la majoria absoluta del número legal de membres de la corporació, dissoldre l'agrupació municipal per al sosteniment en comú del lloc de secretaria.  
El lloc de secretaria de l'agrupació es troba actualment ocupat amb caràcter definitiu per la funcionària amb habilitació de caràcter estatal María del Sol Miota Requena.  
Posteriorment, l'ajuntament d'Eslida, en la sessió plenària de data 27 de setembre de 2011 i els ajuntaments d'Alcúdia de Veo i Aín, en les mateixes sessions plenàries esmentades anteriorment, van acordar, amb un informe previ de secretaria, amb el vot favorable de la majoria absoluta del número legal de membres de la corporació, constituir una agrupació per al sosteniment en comú del lloc de secretaria i sol·licitar la classificació del lloc resultant com a secretaria de classe tercera.  
En les mateixes sessions plenàries es van aprovar els estatuts pels quals s'ha de regir l'agrupació i es va designar per a l'exercici del lloc de treball de secretaria de l'agrupació a la funcionària amb habilitació de caràcter estatal María del Sol Miota Requena, la qual, segons consta en l'expedient, ha manifestat la seua conformitat.  
La capitalitat de la nova agrupació la té el municipi d'Eslida, segons es desprén dels estatuts que regixen l'agrupació.  
Després de sotmetre els acords a l'audiència de la persona interessada i informació pública per espai de 30 dies, segons s'acredita en l'expedient, per mitjà d'anuncis en els butlletins oficials de la província de Castelló de 19 de novembre de 2011, número 142, no s'han produït reclamacions.   
Sol·licitat el preceptiu informe a la Diputació Provincial de Castelló, este ha sigut emés en sentit favorable, mitjançant un acord adoptat en sessió de data 24 d'abril de 2012.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la seua disposició addicional segona, sobre el règim jurídic dels funcionaris i funcionàries amb habilitació de caràcter estatal, continuaran en vigor les disposicions que en l'actualitat regulen l'escala de funcionaris i funcionàries d'Administració local amb habilitació de caràcter nacional, que s'entendran referides a l'escala de funcionaris i funcionàries amb habilitació de caràcter estatal.  
En virtut d'això, i fent ús de les competències atribuïdes pels articles 13 i 15.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris i a les funcionàries d'administració local amb habilitació de caràcter nacional, resolc:  
  
Primer  
Aprovar la dissolució de l'agrupació constituïda pels ajuntaments d'Alcúdia de Veo i Aín per al sosteniment en comú del lloc de secretaria.  
  
Segon  
Aprovar la constitució d'una nova agrupació constituïda pels ajuntaments d'Eslida, Alcúdia de Veo i Aín per al sosteniment en comú del lloc de secretaria.  
  
Tercer  
Classificar el lloc de treball resultant de l'agrupació com a secretaria de classe tercera, reservat a funcionaris i funcionàries pertanyents a la subescala de secretaria-intervenció, i adscriure'l amb caràcter definitiu a la funcionària amb habilitació de caràcter estatal María del Sol Miota Requena.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament, recurs contenciós administratiu davant del Jutjat Contenciós Administratiu de València o davant de el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i cal requerir prèviament perquè s'anul·le o revoque el present acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 15 de maig de 2012  
  
El conseller de Presidència,  
JOSÉ CISCAR BOLUFER